               EURÓPAI BIZOTTSÁG
            Brüsszel, 2018.11.5.
            COM(2018) 730 final
            2018/0378(NLE)
            Javaslat
            A TANÁCS HATÁROZATA
            az Európai Unió által az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodással létrehozott kereskedelmi és fejlesztési bizottságban a választottbírók jegyzékének elfogadásával kapcsolatban képviselendő álláspontról

               INDOKOLÁS

               1.A javaslat tárgya

               E javaslat tárgya az Unió által az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodással létrehozott kereskedelmi és fejlesztési bizottságban a választottbíróként szolgálni hajlandó és képes személyek jegyzékének tervezett elfogadásával kapcsolatban képviselendő álláspont meghatározásáról szóló határozat.

               2.A javaslat háttere

               2.1.Az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodás

               Az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodás (a továbbiakban: a megállapodás) céljai a következők:

               a)a szegénység csökkentéséhez és felszámolásához való hozzájárulás a fenntartható fejlődés célkitűzésével, a millenniumi fejlesztési célokkal és a Cotonoui Megállapodással összhangban álló kereskedelmi partnerség létrehozásának segítségével;

               b)a regionális integráció, a gazdasági együttműködés és a felelős kormányzás előmozdítása, ennélfogva a Felek közötti és az SADC-GPM-államok közötti kereskedelemre és befektetésekre vonatkozó, hatékony, kiszámítható és átlátható szabályozási keret létrehozása és végrehajtása;

               c)az SADC-GPM-államok világgazdaságba való fokozatos integrációjának elősegítése, politikai döntéseiknek és fejlesztési prioritásaiknak megfelelően;

               d)az SADC-GPM-államok kapacitásának fejlesztése a kereskedelempolitika és a kereskedelemmel kapcsolatos kérdések terén;

               e)a befektetések és a magánszektor kezdeményezéseinek növelésére vonatkozó feltételek támogatása, valamint az ellátási kapacitás, a versenyképesség és a gazdasági növekedés fokozása az SADC-GPM-államokban; valamint

               f)a szolidaritás és a kölcsönös érdekek alapján a Felek között meglévő kapcsolatok erősítése.

               A megállapodás egyrészről az Európai Unió és tagállamai, másrészről Botswana, Lesotho, Namíbia, Szváziföld és Dél-Afrika között 2016. október 10-étől, valamint egyrészről az Európai Unió és tagállamai, másrészről Mozambik között 2018. február 4-étől ideiglenesen alkalmazandó.

               2.2.A kereskedelmi és fejlesztési bizottság

               A megállapodás 100. cikke létrehozza a vegyes tanácsot, és előírja, hogy az „felügyeli és igazgatja a megállapodás végrehajtását”. A megállapodás 103. cikke úgy rendelkezik, hogy a „vegyes tanácsot feladatainak teljesítésében a kereskedelmi és fejlesztési bizottság támogatja, amelynek tagjai a Felek képviselői, rendszerint vezető tisztviselői szinten.”

               A megállapodás 94. cikke szerint a kereskedelmi és fejlesztési bizottság „összeállítja annak a huszonegy (21) személynek a jegyzékét, aki hajlandó és képes választottbíróként szolgálni.”

               2.3.A kereskedelmi és fejlesztési bizottság tervezett jogi aktusa

               A kereskedelmi és fejlesztési bizottság az eljárási szabályzatának a vegyes tanács általi elfogadását követő első ülésén határozatot tervez elfogadni, amelyben a megállapodás 94. cikkének megfelelően meghatározza a választottbíróként szolgálni hajlandó és képes személyek jegyzékét (a továbbiakban: a tervezett jogi aktus).

               A tervezett jogi aktus célja egy jegyzék összeállítása, amely huszonegy olyan személy nevét tartalmazza, akik a megállapodás III. része szerinti vitarendezési eljárás esetén választottbíróként szolgálhatnak. E jegyzék elfogadása elengedhetetlen a megállapodás viták elkerülésére és vitarendezésre vonatkozó rendelkezéseinek megfelelő működési keret megvalósításához.

               3.Az Unió által képviselendő álláspont

               Ez a tanácsi határozatra irányuló javaslat meghatározza az Unió által az EU–SADC gazdasági partnerségi megállapodással létrehozott kereskedelmi és fejlesztési bizottságban a megállapodás 94. cikke szerint választottbíróként szolgálni hajlandó és képes személyek jegyzékének összeállításával kapcsolatban képviselendő álláspontot.

               A megállapodás részes felei megegyeztek a megállapodás 94. cikke szerint választottbíróként szolgálni hajlandó és képes személyek jegyzékéről, és – az EU döntéshozatali eljárásainak függvényében – a kereskedelmi és fejlesztési bizottságnak a bizottság eljárási szabályzatának a vegyes tanács általi elfogadását követő első, 2019 első félévére tervezett ülésén el kell fogadnia a jegyzék meghatározásáról szóló határozattervezetet.

               Ez a határozat elengedhetetlen ahhoz, hogy a megállapodásnak a viták elkerüléséről és a vitarendezésről szóló III. részében foglalt rendelkezések működőképesek legyenek, és ezáltal biztosítható legyen a megállapodás zökkenőmentes végrehajtása.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  1
               .

               4.1.2.A jelen esetre történő alkalmazás

               A kereskedelmi és fejlesztési bizottságot megállapodás, nevezetesen az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodás hozta létre.

               A kereskedelmi és fejlesztési bizottság által elfogadandó jogi aktus joghatással bíró jogi aktus. A megállapodás 94. cikkének megfelelően a tervezett jogi aktus a nemzetközi jog szerint kötelező érvényű lesz.

               A tervezett jogi aktus nem egészíti ki és nem módosítja a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen anyagi jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a közös kereskedelempolitikával kapcsolatos.

               Ezért a javasolt határozat anyagi jogalapja az EUMSZ 207. cikke.

               4.3.Következtetés

               A javasolt határozat jogalapja ezért az EUMSZ 207. cikke, összefüggésben az EUMSZ 218. cikkének (9) bekezdésével.

               2018/0378 (NLE)

               Javaslat

               A TANÁCS HATÁROZATA

               az Európai Unió által az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodással létrehozott kereskedelmi és fejlesztési bizottságban a választottbírók jegyzékének elfogadásával kapcsolatban képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az egyrészről az Európai Unió és tagállamai, és másrészről a Dél-afrikai Fejlesztési Közösség gazdasági partnerségi megállapodásban részt vevő államai (a továbbiakban: SADC-GPM-államok) közötti gazdasági partnerségi megállapodást (a továbbiakban: a megállapodás) az Európai Unió és tagállamai 2016. június 10-én írták alá. A megállapodás egyrészről az Európai Unió és tagállamai, másrészről Botswana, Lesotho, Namíbia, Szváziföld és Dél-Afrika között 2016. október 10-étől, valamint egyrészről az Európai Unió és tagállamai, másrészről Mozambik között 2018. február 4-étől ideiglenesen alkalmazandó.

               (2)A megállapodás 94. cikkének (1) bekezdése szerint a kereskedelmi és fejlesztési bizottság összeállítja azon személyek jegyzékét, akik hajlandók és képesek választottbíróként szolgálni.

               (3)A kereskedelmi és fejlesztési bizottság a bizottság eljárási szabályzatának a vegyes tanács általi elfogadását követő első ülésén határozatot tervez elfogadni, amely meghatározza azon személyek jegyzékét, akik hajlandók és képesek választottbíróként szolgálni.

               (4)Helyénvaló meghatározni az Unió által a kereskedelmi és fejlesztési bizottságban képviselendő álláspontot, mivel a tervezett határozat kötelező érvényű lesz az Unióra nézve.

               (5)A megállapodás 94. cikkének (1) bekezdése előírja azon személyek jegyzékének összeállítását, akik hajlandók és képesek választottbíróként szolgálni,

               ELFOGADTA EZT A HATÁROZATOT:

               1. cikk

               A kereskedelmi és fejlesztési bizottságban az Unió által képviselendő álláspont a kereskedelmi és fejlesztési bizottság választottbíróként szolgálni hajlandó és képes személyek jegyzékéről szóló határozatának az e határozathoz csatolt tervezetén alapul.

               2. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

    ---documentbreak---

               EURÓPAI BIZOTTSÁG
            Brüsszel, 2018.11.5.
            COM(2018) 730 final
            MELLÉKLET
            a következőhöz:
            JavaslatA Tanács határozata
            az Európai Unió által az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodással létrehozott kereskedelmi és fejlesztési bizottságban a választottbírók jegyzékének elfogadásával kapcsolatban képviselendő álláspontról

               CSATOLMÁNY

               A KERESKEDELMI ÉS FEJLESZTÉSI BIZOTTSÁG 1. sz. HATÁROZATA

               (...)

               a választottbíróként szolgálni hajlandó és képes személyek jegyzékének elfogadásáról

               A KERESKEDELMI ÉS FEJLESZTÉSI BIZOTTSÁG,

               tekintettel az egyrészről az Európai Unió és tagállamai, és másrészről az SADC-GPM-államok által 2016. június 10-én Kasane-ban aláírt gazdasági partnerségi megállapodásra (a továbbiakban: megállapodás) és különösen annak 100., 103., 94. és 104 cikkére,

               ELFOGADTA EZT A HATÁROZATOT:

               1.A melléklet meghatározza azon személyek jegyzékét, akik hajlandók és képesek választottbíróként szolgálni.

               2.Ez a határozat az elfogadásának napján lép hatályba.

               Kelt ...-ban/-ben, ...-án/-én.

                        A kereskedelmi és fejlesztési bizottság részéről

                        ...kereskedelmi minisztere

                        az EU képviselője

               MELLÉKLET

               A választottbíróknak a megállapodás 94. cikkében említett jegyzéke

               Az SADC-GPM államok által kiválasztott választottbírók:

               1.Boitumelo Sendy Gofhamodimo

               2.Leonard Moses Phuti

               3.Makong Tsotetsi

               4.Dr. Sakeus Akweenda

               5.Faizel Ismail főtanácsnok

               6.Kholofelo Ngokoane Kugler

               7.Nkululeko J. Hlophe bíró

               8.Samuel Jay Levy

               Az EU által kiválasztott választottbírók:

               9.Jacques BOURGEOIS

               10.Claus-Dieter EHLERMANN

               11.Pieter Jan KUIJPER

               12.Giorgio SACERDOTI

               13.Laurence BOISSON DE CHAZOURNES

               14.Ramon TORRENT

               15.Michael Johannes HAHN

               16.Hélène RUIZ FABRI

               A Felek által közösen kiválasztott választottbírók (külföldi állampolgárok, akik elnöki tisztséget láthatnak el):

               17.Merit Janow

               18.Ichiro Araki

               19.Christian Häberli

               20.Claus von Wobeser

               21.Daniel Moulis